stanford-oval/wikipedia huggingface dataset:
Yrjö Lindström

Yrjö Valter Lindström (15. kesäkuuta 1935 Helsinki – 24. huhtikuuta 2010 Järvenpää) oli suomalainen  kylmätekniikan insinööri.
Lindström suoritti insinööritutkinnon  Tampereen Teknillisessä oppilaitoksessa vuonna 1960. Hän työskenteli Huurre Oy:ssä, Valmetissa ja lvi-jaoston päällikkönä Helsingin kaupungin sähkölaitoksella. Vuodesta 1972 lähtien hän työskenteli perustamansa Insinööritoimisto Kryo Oy:n toimitusjohtajana.
Lindström toimi opettajana teknillisissä korkeakouluissa Tampereella ja Lappeenrannassa sekä ammattikorkeakouluissa. Hän luennoi myös neljän vuosikymmenen ajan Ammattienedistämislaitoksessa.
Lindström toimi Maailman Terveysjärjestön kylmäkonsulttina vuosina 1978–1986, Yhdistyneiden Kansakuntien teollistamisjärjestössä 1995–2001 ja YK:n ympäristöohjelmassa 1997–1999. Hänellä oli useita patentteja Pohjoismaissa ja Yhdysvalloissa.
Xiaomi Pocophone F1

| Xiaomi Pocophone F1 |
| --- | --- |

Valmistaja:  Xiaomi
Julkaistu:  22. helmikuuta 2018
Mitat:  155,5 × 75,3 × 8,8 mm
Näyttö:  6,2"
Näytön kuvatarkkuus:  2 246 × 1 080
Suoritin:  Qualcomm Snapdragon 845
Grafiikkapiiri:  Adreno 630
Muisti:  64 Gt
Keskusmuisti:  6 Gt
Takakamera:  12+5 megapikseliä
Etukamera:  20 megapikseliä
Käyttöjärjestelmä:  Android 8.1 "Oreo" Xiaomin MIUI-käyttöliittymällä
Akku:  4 000 mAh
Infobox OKNimi-testi OK: 
Xiaomi Pocophone F1 on Xiaomin vuonna 2018 julkaisema älypuhelin, jossa on esiasennettuna Android 8.1 "Oreo" -käyttöjärjestelmä Xiaomin MIUI-käyttöliittymällä. Puhelinta myydään yli 60 maassa, mukaan lukien Suomessa. Suomessa Xiaomin tuotteista vastaa kaksi maahantuojaa ja Pocophone F1:tä myydään muun muassa Bestion, DNA:n, Jimm'sin ja Verkkokauppa.comin kaupoissa. Mallista riippuen julkaisuhinta Suomessa asettuu 300-400 euron välille.
Tekniset tiedot > Muotoilu

Pocophone F1 käyttää rungossaan polykarbonaattimuovia ja on tarjolla kolmessa eri värissä; mustana, sinisenä ja punaisena. Puhelimen etuosassa on 6,2 tuuman näyttö, jossa kuvasuhde on 18,7:9 ja resoluutio 2 246 × 1 080 pikseliä.
Tekniset tiedot > Suoritin ja muisti

Mallista riippuen Pocophone tulee joko kuuden tai kahdeksan gigatavun RAM-muistilla varustettuna. Lisäksi tallennusmuisti vaihtelee mallista riippuen 64, 128 ja 256 gigatavun välillä. Yhteistä kaikille malleille on Qualcommin Snapdragon 845 -suoritin ja Adreno 630 -grafiikkapiiri, jotka toimivat nestejäähdytyksellä.
Tekniset tiedot > Suoritin ja muisti > Kamerat ja multimedia

Pocophone F1:ssä on 20 megapikselin etukamera. Puhelimen takaa löytyy puolestaan kaksi kameraa, jotka ovat tarkkuudeltaan 12 ja 5 megapikseliä. Lisäksi puhelimen takana on LED-salama ja sormenjälkilukija.
Tekniset tiedot > Ohjelmisto

Julkaisuhetkellä laitteessa on esiasennettuna Android 8.1 "Oreo" Xiaomin MIUI-käyttöliittymällä.
Ylä-Kivetty

| Ylä-Kivetty |
| --- | --- |
Valtiot:  Suomi
Maakunnat:  Keski-Suomi
Kunnat:  Äänekoski
Koordinaatit:  62°50′12″N, 25°39′07″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Keiteleen eteläosan alue (14.41)
Laskupuro:  puro Ala-Kivettyyn 
Järvinumero:  14.414.1.020
Mittaustietoja
Pinnankorkeus:  158,2 m  
Pituus:  1,4 km  
Leveys:  1,1 km  
Rantaviiva:  6,565 km  
Pinta-ala:  38,742 ha  
Tilavuus:  0,0013706 km³ 
Keskisyvyys:  3,54 m  
Suurin syvyys:  10,5 m  
Saaria:  7 
 fiYlä-Kivetty 
Ylä-Kivetty  on Keski-Suomessa Äänekoskella  Konginkankaan lähellä sijaitseva järvi.
Maantietoa

Järvi on 1,4 kilometriä pitkä, 1,1 kilometriä leveä, ja sen pinta-ala on 39 hehtaaria. Järvellä on kartan mukaan 7 saarta. Järvi on luodattu ja siitä on julkaistu syvyyskartat. Järven tilavuudeksi on saatu 1,37 miljoonaa kuutiometriä eli 0,00137 kuutiokilometriä. Sen keskisyvyys on 3,5 metriä ja suurin syvyys on 10,5 metriä. Sen rantaviivan pituus on 6,6 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Keiteleen eteläosan alueella (14.41), jonka Isojoen valuma-alueeseen (14.414) se kuuluu. Järven vedenpinnan korkeus on 158,2 metriä mpy.
Yhdysvaltain jalkapallomaajoukkue

Yhdysvaltain miesten jalkapallomaajoukkue edustaa Yhdysvaltoja kansainvälisissä miesten jalkapallon maajoukkuekilpailuissa. Joukkue toimii Yhdysvaltain jalkapalloliiton alaisuudessa.
Historia

Yhdysvaltain maajoukkueen parhaat menestysvuodet ajoittuvat sen alkuaikoihin. Joukkue oli mukana jo ensimmäisissä jalkapallon maailmanmestaruuskilpailuissa Uruguayssa 1930, missä se pelasi historian ensimmäisessä MM-turnausottelussa Montevideossa Belgian jalkapallomaajoukkuetta vastaan (3–0 voitto). Samassa turnauksessa joukkueen pelaaja Bert Patenaude teki MM-kisojen ensimmäisen hattutempun 3–0-voittoon päättyneessä ottelussa Paraguayta vastaan. Joukkue saavutti kisoissa pronssia, mikä on vielä tänäkin päivänä sen paras MM-kisasijoitus.
Vuoden 1950 MM-kisoissa Brasiliassa joukkue vastasi eräästä MM-kilpailujen suurimmasta yllätyksestä, kun se voitti ennakkosuosikkijoukkue Englannin maalein 1–0. Aiemmin samainen Englannin joukkue oli rökittänyt koko muun Euroopan parhaista pelaajista kootun tähdistöjoukkueen 6–1. Voitostaan huolimatta Yhdysvaltain taival kisoissa päättyi alkulohkoon, kun se hävisi Espanjalle.
Brasilian kisojen jälkeen Yhdysvallat selviytyi seuraavan kerran MM-kisoihin vasta vuoden 1990 Italian kisoihin, missä se ei saavuttanut pistettäkään. Seuraavana vuonna se voitti kautta aikain ensimmäisen CONCACAF Gold Cupin. Vuoden 1994 MM-kisoihin se selviytyi isäntämaana automaattisesti ja selviytyi lohkovaiheesta jatkoon, mutta putosi heti pudotuspelien ensimmäisellä kierroksella hävittyään Brasilialle. 1998 Ranskan MM-kisoissa joukkue ei onnistunut tekemään yhtään maalia ja sijoittui viimeiseksi omassa alkulohkossaan. Sen sijaan neljä vuotta myöhemmin Japanin ja Etelä-Korean MM-turnauksessa se saavutti parhaan MM-kisasijoituksensa sitten vuoden 1930, missä se voitti ensimmäisellä pudotuspelikierroksella maanosalohkonsa perinteisen mahtijoukkueen Meksikon maalein 2–0, mutta hävisi puolivälierissä lopulta hopealle sijoittuneelle Saksalle 0-1. Joukkue selviytyi myös 2006 Saksan MM-kisoihin, joissa se jäi kuitenkin alkulohkoon hävittyään Tšekille ja Ghanalle sekä pelattuaan tasan Italian kanssa. Turnauksen jälkeen valmentaja Bruce Arena jätti tehtävänsä. Kesäkuussa 2009 Etelä-Afrikan MM-kisoihin valmistavassa turnauksessa Confederations cupissa Yhdysvallat sijoittui toiseksi. Välierissä Yhdysvallat pudotti jatkosta hallitsevan Euroopan mestarin Espanjan ja loppuottelussa Brasilia oli Yhdysvaltoja parempi maalein 2–3. Yhdysvallat johti ottelua jo 2–0 puoliajalla, mutta Brasilia voitti lopulta mestaruuden.
Arvokisat

| 0 | 1 | 2 |
| --- | --- | --- |
|  Maailmanmestaruuskisat 1930 – pronssia (Välierissä, jaettu 3. sija)  1934 – 1. kierroksella  1938 – Jäi pois  1950 – 1. kierroksella  1954–1986 – Ei selviytynyt karsinnoista  1990 – 1. kierroksella  1994 – 2. kierroksella  1998 – 1. kierroksella  2002 – Puolivälierissä  2006 – 1. kierroksella  2010 – 2. kierroksella  2014 – 2. kierroksella  2018 – Ei selviytynyt karsinnoista  2022 – 2. kierroksella Copa América 1916–1991 – Ei ollut mukana  1993 – Lohkovaihe  1995 – Neljäs  1997–2004 – Ei ollut mukana  2007 – Lohkovaihe  2011–2015 – Ei ollut mukana  2016 – Neljäs Confederations Cup 1992 – Kolmas  1995–1997 – Ei päässyt mukaan  1999 – Kolmas  2001 – Ei päässyt mukaan  2003 – Jäi alkulohkoon  2005 – Ei päässyt mukaan  2009 – Toinen  2013–2017 – Ei päässyt mukaan Gold Cup 1991 – Mestari  1993 – Hopeaa  1996 – Pronssia  1998 – Hopeaa  2000 – Puolivälierissä  2002 – Mestari  2003 – Pronssia  2005 – Mestari  2007 – Mestari  2009 – Hopeaa  2011 – Hopeaa  2013 – Mestari  2015 – Neljäs  2017 – Mestari |   |  Copa América Etelä-Amerikan maanosaliitto CONMEBOL on 1990-luvulta lähtien kutsunut omaan maanosaturnaukseensa vierailevia maajoukkueita. Yhdysvallat on osallistunut niihin kolme kertaa. 1993 – 1. kierroksella  1995 – 4. sija  1997–2004 – Kutsuttiin, mutta jäi pois Major League Soccer -sarjan aikatauluepäselvyyksien vuoksi  2007 – 1. kierroksella (12. sija) Maanosaliittojen cup (Confererations cup) 1992 – Pronssia  1999 – Pronssia  2003 – 1. kierroksella  2009 – Hopeaa |
Päävalmentajat

| 0 | 1 | 2 |
| --- | --- | --- |
|  Thomas Cahill (1916–1924)  George Burford (1924–1925)  Nat Agar (1925–1927)  George Burford (1927–1928)  Robert Millar (1929–1933)  David Gould (1933–1934)  Bill Lloyd (1934–1937)  Ei valmentajaa 1938–1946  Andrew Brown (1947–1948)  Walter Giesler (1948–1949)  Bill Jeffrey (1949–1952)  John Woods (1952–1953)  Erno Schwarz (1953–1955)  George Meyer (1957)  Jim Reed (1959–1961)  John Herberger (1964)  George Meyer (1965)  Phil Woosnam (1968)  Gordon Jago (1969)  Bob Kehoe (1971–1972)  Max Wosniak (1973) |   |  Eugene Chyzowych (1973)  Gordon Bradley (1973)  Dettmar Cramer (1974)  Al Miller (1975)  Manny Schellscheidt (1975)  Walter Chyzowych (1976–1980)  Bob Gansler (1982)  Alkis Panagoulias (1983–1985)  Lothar Osiander (1986–1988)  Bob Gansler (1989–1991)  John Kowalski (1991)  Bora Milutinović (1991–1995)  Steve Sampson (1995–1998)  Bruce Arena (1998–2006)  Bob Bradley (2006–2011)  Jürgen Klinsmann (2011–2016)  Bruce Arena (2016–2017)  Dave Sarachan (2017–2018)  Gregg Berhalter (2018–2024)  Mauricio Pochettino (2024–) |
Aiheesta muualla

Virallinen sivu
Maaottelutulokset 1885–1979
Maaottelutulokset vuodesta 1980 lähtien
CONCACAF:n maajoukkueet
| 0 | 1 | 2 | 3 | 4 | 5 |
| --- | --- | --- | --- | --- | --- |
|  Anguilla |  Antigua ja Barbuda |  Aruba |  Bahama |  Barbados |  Belize |
|  Bermuda |  Bonaire1 |  Brittiläiset Neitsytsaaret |  Caymansaaret |  Costa Rica |  Curaçao |
|  Dominica |  Dominikaaninen tasavalta |  El Salvador |  Grenada |  Guadeloupe1 |  Guatemala |
|  Guyana |  Haiti |  Honduras |  Jamaika |  Kanada |  Kuuba |
|  Martinique1 |  Meksiko |  Montserrat |  Nicaragua |  Panama |  Puerto Rico |
|  Ranskan Guayana1 |  Saint Kitts ja Nevis |  Saint Lucia |  Saint Vincent ja Grenadiinit |  Saint-Martin1 |  Sint Maarten1 |
|  Suriname |  Trinidad ja Tobago |  Turks- ja Caicossaaret |  Yhdysvallat |  Yhdysvaltain Neitsytsaaret |  |
Entisiä joukkueita:: 
 Alankomaiden Antillit: 
1 Maa on CONCACAF:n jäsen, mutta ei kansainvälisen jalkapalloliiton FIFA:n jäsen.
Ylä-Kesiö

| Ylä-Kesiö |
| --- | --- |
Valtiot:  Suomi
Maakunnat:  Päijät-Häme
Kunnat:  Heinola
Koordinaatit:  61°17′23″N, 26°19′12″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Rievelin valuma-alue (14.17)
Laskuoja:  oja Ala-Kesiöön 
Järvinumero:  14.179.1.021
Mittaustietoja
Pinnankorkeus:  84,4 m  
Pituus:  2 km  
Leveys:  570 m  
Rantaviiva:  5,772 km  
Pinta-ala:  45,382 ha  
Saaria:  2 
 fiYlä-Kesiö 
Ylä-Kesiö  on Päijät-Hämeessä Heinolassa Kesiön kylän lähellä sijaitseva järvi.
Maantietoa

Järven pinta-ala on 45 hehtaaria, se on 2,0 kilometriä pitkä ja 550 metriä leveä. Järvellä on kartan mukaan kaksi saarta.  Sen rantaviivan pituus on 5,8 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Kymijoen alueen (14.1) Rievelin valuma-alueella (14.17), jonka Imjärven valuma-alueeseen (14.179) se kuuluu. Järven vedenpinnan korkeus on 84,4 metriä mpy.
What’s Going On

| What’s Going On Marvin Gaye |
| --- | --- | --- |

Studioalbumin tiedot
 Äänitetty : kesäkuu 1970 ja maaliskuu-toukokuu 1971
 Julkaistu: 25. heinäkuuta 1971
 Formaatti: LP, C-kasetti, CD
 Tuottaja(t): Marvin Gaye
 Tyylilaji: Soul
 Kesto: 35.28
 Levy-yhtiö: Tamla Records
Listasijoitukset
  6. (U.S. Pop Albums)
Marvin Gaye:n muut julkaisut
| That’s the Way Love Is 1970 | What's Going On 1971 | Trouble Man 1972 |
What’s Going On on yhdysvaltalaisen soul-muusikon Marvin Gayen vuonna 1971 julkaistu albumi. Albumi oli Marvin Gayen ensimmäinen täysin itse tuottama. Albumi julkaistiin Motown levy-yhtiön Tamla Recordsin kautta. Ilmestyessään What’s Going On oli välitön kaupallinen ja arvostelumenestys.
Albumi oli ensimmäinen, jolla Marvin Gaye sai täydellisen taiteellisen vapauden. Monet sanoitukset viittaavat yhteiskunnallisiin ongelmiin. Pääaiheina ovat huumeongelmat, köyhyys, ympäristön saastuminen ja Vietnamin sota. Sanoituksiin vaikutti selkeästi Marvinin veljen Frankien omat kokemukset Vietnamin sodasta ja paluusta kotimaahan.
Albumilta julkaistiin singleinä ”What’s Going On”, ”Mercy Mercy Me” ja ”Inner City Blues”, jotka kaikki nousivat hiteiksi.
Vuonna 2020 Rolling Stone -lehti listasi 500 kaikkien aikojen levyä, ja What’s Going On sijoittui ensimmäiseksi. Albumi valittiin vuonna 2003 mukaan Yhdysvaltain kongressin kirjaston National Recording Registry -kokoelmaan, johon kootaan esteettisesti, historiallisesti tai kulttuurisesti merkittäviä yhdysvaltalaisia äänitteitä.
Kappalelista

What’s Going On
What’s Happening, Brother
Flying High (In a Friendly Sky)
Save the Children
God Is Love
Mercy Mercy Me (The Ecology)
Right On
Wholy Holy
Inner City Blues (Make Me Wanna Holler)
Singlet

What’s Going On (1971)
Mercy Mercy Me (1971)
Inner City Blues (1971)
Muusikot

Marvin Gaye - laulu, piano, rummut, koskettimet
James Jamerson - bassokitara (kaikissa kappaleissa paitsi "Mercy Mercy Me" ja "Inner City Blues")
Earl Van Dyke - piano
Bob Babbitt - bassokitara (kappaleissa "Mercy Mercy Me" ja "Inner City Blues")
Joe Messina - kitara
Robert White - kitara
Eli Fountain - saksofoni (altto)
Wild Bill Moore - saksofoni (tenori)
Chet Forest - rummut
Muusikot > Taustalaulajat

The Andates (Jackie Hicks, Marlene Barrow ja Louvain Demps)
Mel Farr
Lem Barney
Bobby Rogers
Elgie Stover
Kenneth Stover
Aiheesta muualla

Alanen, Asko: What’s Going On. Soundi 4/2001.
Yrjö Valkama

Yrjö Valkama -nimisiä henkilöitä ovat olleet:
Yrjö Valkama (1887–1944), poliitikko ja Sosialistinen työväenpuolueen kansanedustaja
Yrjö Valkama (1894–1975), kenraalimajuri ja urheiluvaikuttaja
Yrjö Valkama (1913–1986), yrittäjä, yritysjohtaja ja kauppaneuvos.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Yrjö Valkama”, voi hakea sivunnimihaulla, laajalla sivunnimihaulla tai tekstihaulla.
Windows Embedded Compact

| Windows Embedded Compact |
| --- | --- |
Kehittäjä:  Microsoft
Toiminnallinen tila:  ei tuettu
Lisenssi:  omisteinen ohjelmisto
Aiheesta muualla
Verkkosivusto
Infobox OKNimi-testi OK: 
Windows Embedded Compact (aikaisemmin Windows Embedded CE, Windows CE, tai Windows Powered) on Microsoftin kehittämä käyttöjärjestelmä pienitehoisiin ja laiteresursseiltaan vaatimattomiin laitteisiin. Sen ydin eroaa huomattavasti työpöytäkoneisiin tarkoitetuista Windows-versioista. Käyttöjärjestelmän tukemia suoritinarkkitehtuureja ovat MIPS, ARM, Intelin x86 ja Hitachin SuperH, ja ohjelmistot on useimmiten käännetty kahdelle ensimmäiselle.
Windows CE:tä on käytetty etenkin kämmentietokoneissa (Pocket PC:ssä) sekä muutamissa matkapuhelimissa (Windows Mobile -jakelut). Se toimii myös Sega Dreamcastissa ja Xboxissa, joskaan Xboxin normaali käyttöjärjestelmä ei ole CE vaan ominaisuuksiltaan riisuttu Windows 2000.
Viimeisen Windows Embedded Compact 2013 -version (myös nimellä "Windows CE 8.0") laajennettu tuki päättyi 10. lokakuuta 2023.
Historia

Alkuvuosina Windows CE -laitteissa oli Windows-logo kotelossa ja myöhemmin lisensoijat saivat muokata järjestelmää ja käyttää omaa käyttöliittymää sen päällä. Käyttöjärjestelmää lisensoitiin vain laitteistovalmistajille, mutta Microsoft mainosti sitä Windows 95:n käyttöliittymän kanssa. Windows CE oli Microsoftin kolmas yritys tehdä mobiilialusta kun kaksi muuta ei edennyt markkinoille asti: Microsoftilla oli aiemmin WinPad ja Pulsar -projektit, joista ensimmäinen oli suunnattu yrityskäyttöön ja jälkimmäinen kuluttajamarkkinoille. Käyttöliittymästä oli dokumenttien ympärille suunniteltu prototyyppi, joka sittemmin korvattiin Windows 95:n kaltaisella käyttöliittymällä, joka oli tyhjästä toteutettu. Ensimmäiset CE-laitteet julkaistiin Yhdysvalloissa lokakuussa 1996, jolloin Palm oli noussut merkittäväksi valmistajaksi kädessäpidettävien markkinoille.
CE:ssä oli 95:n kaltainen käyttöliittymä, mutta siitä puuttui useita ominaisuuksia joka turhautti käyttäjiä.
Huhtikuussa 2000 julkaistua Pocket PC -alustaa varten käyttöjärjestelmästä poistettiin asiat, joissa ei ollut järkeä kämmenlaitteilla ja Microsoft alkoi siirtyä pois CE:n brändistä. Handheld PC 2000 ja Smartphone 2002 -muunnelmat perustuivat myös CE:lle, mutta "Windows" ei enää ollut nimessä. Microsoft ilmoitti myös Windows Powered -brändistä.
Vuonna 2005 Pocket PC ja Smartphone -alustat yhdistettiin Windows Mobile -alustaksi ja Windows Powered -brändi pysyi tuntemattomana.
Ensimmäinen Windows CE (koodinimi Pegasus tai Alder) ei sisältänyt värejä.
Tekniikka

CE 5.0 -versio tuki vain 32 prosessia ja prosessien muistiavaruus oli jaettu 32 megatavun "slotteihin". Tämä rajoite prosessien määrälle poistui CE 6.0 -versiossa.
Versiohistoria

1.0 julkaistiin 1996
2.0 julkaistiin 1997
3.0 julkaistiin 2000
4.x julkaistiin 2002
5.x julkaistiin 2004
6.0 julkaistiin 2006
7.0 julkaistiin 2011
2013 ("8.0") julkaistiin 2013
Aiheesta muualla

The History of Windows CE : Contents
How does Windows Embedded CE 6.0 Start? – Internet Archive
Windows CE:n kehitys
Yliopistovaltaus

Yliopistovaltaus eli kampusvaltaus tarkoittaa yliopiston rakennuksen tai sen osan, tilan tai keskeisen symbolin ottamista haltuun yleensä ilman lupaa. Yliopistovaltaus on protestin, aktivismin ja mielenosoituksen muoto sekä suoraan demokratiaan kuuluva yhteiskunnallisen vaikuttamisen tapa. Yliopistovaltauksella pyritään yleensä vaikuttamaan opiskelijoiden asemaan tai heitä koskeviin päätöksiin, vastustamaan esimerkiksi opintososiaalisia heikennyksiä tai puolustamaan opiskelun maksuttomuutta. Valtaus katsotaan kuuluvaksi kokoontumisvapauden piiriin Euroopan neuvoston ihmisoikeussopimuksessa (artikla 11). Yliopistovaltaukset saavat yleensä julkista huomiota.
Yliopistovaltaukset ulkomailla

Toukokuun 1968 Pariisin opiskelijamellakoiden aikana opiskelijat valtasivat Sorbonnen yliopiston tilat. Opiskelijat yrittivät vallata myös yliopistoa ympäröineen Latinalaiskorttelin kadut, mistä seurasi väkivaltaisia yhteenottoja poliisin kanssa.
2015 järjestettiin kuuden viikkoa kestänyt valtaus London School of Economicsissa (LSE), jolla vastustettiin LSE:n ja Britannian korkeakoulutusjärjestelmän uusliberalisointia.
Vuonna 2015 Amsterdamin yliopiston Bungehuis- ja Maagdehuis-rakennukset vallattiin yliopistodemokratian puolesta ja vastalauseena koulutuksen menoleikkauksille.
Britanniassa vallattiin useita yliopistorakennuksia syksyllä 2010 ja keväällä 2011 vastalauseena korkeakoulutuksen menoleikkauksille sekä lukukausimaksujen korotuksille. Vuoden 2021 keväällä Britanniassa opiskelijat valtasivat neljä yliopistoa vastalauseena korkeille asumiskustannuksille.
Aiheesta muualla

Pertti Ahonen, Paul-Erik Korvela & Kari Palonen (toim.): Uusi yliopisto – yritys, puolue vai oppineiden tasavalta? Kohti muuttuvien toimintatilanteiden poliittista luentaa, Jyväskylän yliopisto
Tuukka Tomperi (toim.): Akateeminen kysymys. Vastapaino 2009
Mikko Jakonen ja Jouni Tilli (toim.): Yhteinen yliopisto Tutkijaliitto
Kalevi Hölttä: Mielenosoitusvapaus teoriassa ja käytännössä (Arkistoitu – Internet Archive)
Matti Vesa Volanen (toim.): Toiseksi paras? Tieteentekijät ja uusi yliopisto (Arkistoitu – Internet Archive) Tieteentekijöiden Liitto
Vanha ylioppilastalo Helsingissä.
Kutsu Koulutuslakko Tampereen Linnan juhliin 2015.
Árgos Orestikó

| Árgos Orestikó Άργος Ορεστικό |
| --- | --- |
 Árgos Orestikón keskusaukio.
 Kunnallisyksikön sijainti
 Árgos Orestikó
 Koordinaatit: 40°27′12″N, 21°15′33″E 
Valtio:  Kreikka
Hajautetun hallinnon alue:  Epeiros jaLänsi-Makedonia
Alue:  Länsi-Makedonia
Alueyksikkö:  Kastoriá
Kunta:  Orestída
Hallinto:  
 – Asutustyyppi:  kunnallisyksikkö, entinen kunta, kaupunki
 – Kallikrates-koodi:  160301
Väkiluku (2011):  8 903
 – Kaupunki­yhdys­kunta:  7 482
 – Kaupunki:  7 473
Aikavyöhyke:  UTC+2
 – Kesäaika:  UTC+3
Rekisterikilpi:  KT
Infobox OKVirheellinen NIMI-arvo: 
Árgos Orestikó (kreik. Άργος Ορεστικό; kath.kreik. Άργος Ορεστικόν, Árgos Orestikón) on Kreikan kaupunki sekä samanniminen Orestídan kunnan kunnallisyksikkö (Δημοτική Ενότητα Άργους Ορεστικού, Dimotikí Enótita Árgous Orestikoú) ja entinen itsenäinen kunta. Se sijaitsee Kastorián alueyksikössä Länsi-Makedonian alueella. Koko kunnallisyksikön väkiluku on 8 903 ja varsinaisen Árgos Orestikón kaupungin väkiluku 7 473 (vuonna 2011). Árgos Orestikó on Orestídan kunnan kuntakeskus.
Árgos Orestikón Pyhän Nektarioksen (Ágios Nektários) kirkko.
Árgos Orestikón kaupunki sijaitsee noin kahdeksan kilometriä Kastoriásta etelään. Aivan kaupungin itäpuolella sijaitsee Kastorián lentoasema. Asutuksen alkuperäinen nimi oli Chroúpista (Χρούπιστα). Se nimettiin uudelleen lähellä sijainneen antiikin aikaisen Argos Orestikonin kaupungin mukaan vuonna 1926. Árgos Orestikó oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Orestídan kunnaksi yhdessä Íon Dragoúmisin kanssa, jolloin se muuttui uuden kunnan kunnallisyksiköksi.
Kunnallisyksikön osat

Árgos Orestikón kunnallisyksikkö muodostuu seuraavista kylä- ja kaupunkiyhdyskunnista ja asutuksista:
| Kylä- tai kaupunki­yhdys­kunta | Kylä, kaupunki tai muu asutus | Väkiluku (2011) |
| --- | --- | --- |
| Ágios Ilías | Ágios Ilías | 8 |
| Ammoudára | Ammoudára | 61 |
| Ammoudára | Ampelochóri | 134 |
| Ammoudára | Votáni | 50 |
| Árgos Orestikó | Árgos Orestikó | 7 473 |
| Árgos Orestikó | Kremastó | 9 |
| Asprokklisiá | Asprokklisiá | 358 |
| Asprokklisiá | Aspronéri | 17 |
| Dialektó | Dialektó | 56 |
| Dialektó | Vélos | 77 |
| Kastanófyto | Áno Perivóli | 19 |
| Kastanófyto | Kastanófyto | 25 |
| Lágka | Lágka | 41 |
| Lakkómata | Krýa Nerá | 16 |
| Lakkómata | Lachanókipoi | 105 |
| Lakkómata | Lakkómata | 97 |
| Melánthio | Melánthio (Melánthi) | 88 |
| Melánthio | Níki | 41 |
| Melánthio | Petropouláki | 10 |
| Nóstimo | Nóstimo | 108 |
| Spílaia | Spílaia | 31 |
| Spílaia | Zevgostásio (Zevgostási) | 6 |
| Spílios | Anthiró | 24 |
| Spílios | Kerasóna | 2 |
| Spílios | Spílios | 14 |
| Vráchos | Vráchos | 33 |
Yhteensä: 8 903
Aiheesta muualla

Kuvia tai muita tiedostoja aiheesta Árgos Orestikó Wikimedia Commonsissa
Ympäristövakuutuskeskus

| Ympäristövakuutuskeskus |
| --- | --- |

Tunnuslause:  ”Turvaa ympäristövahinkojen varalta”
Yritysmuoto:  erityislainsäädäntöön perustuva yhdistys
Perustettu:  1998
Toimitusjohtaja:  Ulla Niku-Koskinen
Kotipaikka:  Helsinki
Toimiala:  vahinkovakuutusyhtiöt
Henkilöstö:  2 (2016)
Kotisivu:  www.yvk.fi
Infobox OKVirheellinen NIMI-arvo: 
Ympäristövakuutuskeskus (ruots. Miljöförsäkringscentralen, engl. The Finnish Environmental Insurance Centre), lyhennettynä YVK, turvaa ympärisövahingon kärsineen oikeudet hoitamalla tuntemattomien, vakuuttamattomien ja maksukyvyttömien aiheuttamat vahingot. Vastuu vahingosta on kuitenkin toimintaa harjoittaneella vahingonaiheuttajalla. YVK:n jäseniä ovat kaikki ympäristövakuutuksia myöntävät vakuutusyhtiöt Suomessa. YVK on osa Vakuutuskeskusta.
Ympäristövakuutus

Ympäristövahinkovakuutuksia myöntävät Ympäristövakuutuskeskuksen jäsenyhtiöt. Yrityksen on otettava ympäristövahinkovakuutus kolmen kuukauden kuluessa toiminnan aloittamisesta. Vakuuttamisen laiminlyönnistä joutuu maksamaan lisämaksua, joka voi olla jopa kymmenkertainen keskimääräiseen vakuutusmaksuun verrattuna.
Ympäristövakuutus on oltava lain mukaan sellaisella yksityisoikeudellisella yhteisöllä, jonka toiminnassa on ympäristövahingon vaara tai se aiheuttaa haittaa ympäristölle.